Nuo konflikto link bendradarbiavimo: kaip suprasti 3–7 metų vaiko elgesį ir išlikti jo saugiu uostu? | Seminaras vyks 2026 m. spalio 8 d.
SEMINARAS TĖVAMS, AUGINANTIEMS 3–7 METŲ VAIKUS Nuo konflikto link bendradarbiavimo: kaip suprasti 3–7 metų vaiko elgesį ir išlikti jo saugiu uostu? Sąmoninga, pagarbi ir pozityvi tėvystė: ryšys, bendradarbiavimas, amžių atitinkančios ribos ir tėvų lyderystė 🗓️ Datos ir informacija 2026 m. spalio 8 d. 💻 Formatas: nuotolinis seminaras 👨🏫 Lektorė: Ieva Daugėlė 🕔 Laikas: 18:00–21:00 Mokymų turinys 3–7 metai: intensyvaus augimo ir tarpusavio ryšio iššūkių laikotarpis. Tai spartus asmenybės raidos etapas, kuriame vaiko savarankiškumo siekis dažnai susiduria su vis dar besiformuojančiais impulsų kontrolės, laiko suvokimo bei gebėjimo suprasti kito perspektyvą, gebėjimais. Dėl šios neurobiologinės brandos ypatybių prieštaravimai, stiprios emocijos ir konfliktai yra natūrali raidos dalis, o ne „blogas charakteris“, ar tėvystės nesėkmė. Šiame seminare gvildensime, kaip išlikti vaiko „vedliu“ ir saugiu ryšio uostu, išvengiant kasdienių galios kovų bei „gero vaiko“ spąstų. 3–7 metų vaiko raidos ypatumai. Vaikas aktyviai siekia savarankiškumo, tačiau jo smegenys dar tik bręsta, todėl impulsų kontrolė, laiko tėkmės suvokimas, empatija (kito perspektyvos supratimas) ir gebėjimas bendradarbiauti reikalauja didelių suaugusiojo palaikymo pastangų. Ryšys – bendradarbiavimo pagrindas. Kodėl vaikas lengviau seka suaugusįjį, kai jaučiasi jam svarbus, mylimas, reikalingas ir pažįstamas; G. Neufeldo šešių prieraišumo šaknų modelis. Didelės emocijos ir frustracija. Pykčio, ašarų, pavydo, baimės ir nusivylimo prasmė; kaip išbūti šalia, įvardyti ir normalizuoti patirtį, mokyti emocijų atpažinimo ir padėti joms saugiai praeiti. Ribos, kurios saugo, o ne baudžia. Trumpi ir aiškūs susitarimai, prevencija, natūralios pasekmės ir suaugusiojo gebėjimas sustabdyti veiksmą be grasinimų, gėdinimo ar meilės atėmimo. Šeimos vertybės vs. bendraamžių įtaka. Kodėl, silpnėjant ryšiui su tėvais, bendraamžių nuomonė gali tapti svarbesnė už šeimos vertybes, ir kaip išsaugoti tėvų vedantį vaidmenį (pagal Gabor Maté). Vertinimo galia vaiko savivertei. Kodėl ikimokyklinukas jautrus suaugusiojo reakcijoms; kaip pastebėti vaiko pastangas, neaštrinti nesėkmių ir kurti priklausymo bei vertingumo jausmą. Sąlyginė ir besąlyginė meilė. Kaip išvengti žinučių „jei klausysi – būsiu patenkinta“, rodyti meilę net tada, kai vaiko elgesys yra nepriimtinas, ir kodėl tai svarbu saugiam ryšiui bei vaiko savivertei. Atsiprašymas ir santykio atkūrimas. Ką daryti po balso pakėlimo ar konflikto: nurimti, prisiimti atsakomybę, nuoširdžiai atsiprašyti ir atkurti artumą. Kodėl toks žingsnis ne menkina, o stiprina tėvų autoritetą ir moko vaiką sąžiningumo, teisingumo bei žmogiškumo. „Gero vaiko“ spąstai. Kodėl tėvai džiaugiasi „tinkamu“ elgesiu, nors kartais tai gali reikšti, kad vaikas jaučiasi saugus tik prisitaikydamas ir slopindamas savo tikruosius jausmus, poreikius, ar nuomonę. Ką naujo sužinos seminaro dalyviai? Raidos ir elgesio suvokimas | Atskirs, ką lemia dar bręstančios vaiko smegenys, o ką galima mokyti ir kryptingai ugdyti. Ryšys, autentiškumas ir bendraamžiai | Supras, kaip išlaikyti tėvų emocinę svarbą, padėti vaikui būti savimi ir perduoti šeimos vertybes. Emocijų palydėjimas | Žinos aiškią seką, kaip reaguoti į pyktį, ašaras, baimę, pavydą ir nusivylimą. Pagarbios ribos | Išmoks stabdyti netinkamą elgesį tvirtai, bet be gėdinimo, grasinimų ir santykio atėmimo. Besąlyginio ryšio kūrimas | Lengviau atpažins vaiko meilės kalbą ir atskirs vaiko elgesio vertinimą nuo jo, kaip žmogaus, vertės. Atsiprašymas ir santykio taisymas | Žinos, kaip po klaidos ar konflikto atkurti saugumą, pasitikėjimą ir artumą, neprarandant autoriteto. Dalyviai geriau supras, kas slypi po išoriniu vaiko elgesiu ir kaip kasdienius nesutarimus paversti bendradarbiavimo bei tarpusavio ryšio stiprinimo galimybėmis. Parengimo pagrindas. Prieraišumo teorija ir G. Neufeldo raidos modelis; Gabor Maté įžvalgos apie autentiškumą, priklausymą ir bendraamžių įtaką; 3–7 metų vaiko raidos bei neurobiologinės brandos ypatumai; pozityvios ir pagarbios tėvystės, emocijų reguliavimo, besąlyginės meilės ir santykių atkūrimo principai. Seminarą veda: Ieva Daugėlė - Motinystę globojančių iniciatyvų sąjungos direktorė, švietimo vadybos specialistė, API (JAV) sertifikuota prieraišiosios tėvystės edukatorė, projekto „Šeima 2050: šeimai draugiška savivaldybė“ organizatorė. Pati būdama mama, Ieva tiki, kad sąmoninga tėvystė prasideda nuo ryšio su savimi, su savo vaikais ir empatijos. Jos seminarai – tai saugi erdvė tėvams ieškoti puoselėjančių būdų kasdieniams iššūkiams spręsti ir kurti darnius, besąlygine meile ir bendradarbiavimu grįstus santykius šeimoje. Savo profesine veikla Ieva siekia stiprinti visapusiškos paramos šeimai sistemą Lietuvoje. 💶 Dalyvio mokestis Iki 2026 m. spalio1 d. išankstinė kaina – 29 Eur, likus mažiau nei savaitei iki renginio – 39 Eur. ⭐ MAXI ir SMART prenumeratoriams – NEMOKAMAI Plačiau apie prenumeratas: https://mokymai.zmogausinstitutas.lt/pages/pradzia 🎥 Papildoma nauda dalyviams Po seminaro dalyviai gaus: seminaro vaizdo įrašą, kitą lektorių pateiktą medžiagą, kurią galės peržiūrėti net 12 mėnesių.